Pour le Mérite

**Pour le Mérite** (), (ransk. pour le mérite tarkoittaa "ansiosta"), joka tunnetaan myös nimellä **Blauer Max**, oli Preussin korkea-arvoisin kunniamerkki ensimmäisen maailmansodan loppuun asti. Kunniamerkin perusti vuonna 1740 kuningas Fredrik II Suuri. Se myönnettiin yleensä vain poikkeuksellisen ansioituneille korkea-arvoisille upseereille. Sotilaskunniamerkinä Pour le Mérite lakkautettiin vuonna 1918. Vuonna 1842 Preussin kuningas Fredrik Vilhelm IV perusti kunniamerkkiin niin sanotun ”rauhanluokan” (), jota jaettiin ansioituneille tiedemiehille ja taiteilijoille. ”Rauhanluokan” jakaminen lopetettiin vuonna 1933 natsien valtaannousun jälkeen. Vuonna 1952 se perustettiin uudelleen Saksan liittotasavaltaan.

Vuonna 1866 perustettiin erikoisluokka, suurristi, jonka sai ainoastaan viisi henkilöä: Preussin kuningas Vilhelm I, kruununprinssi Fredrik Wilhelm (myöhempi keisari Fredrik III), Preussin prinssi Fredrik Kaarle, sotamarsalkka Helmuth von Moltke ja Venäjän keisari Aleksanteri II.

Vuodesta 1952 lähtien Pour le Mérite on ollut tieteen ja taiteen saralla ansioituneiden saksalaisten kunniamerkki, jota myönnetään yhdessä luokassa tunnustuksena humanismin ja tieteen hyväksi tehdystä työstä. Sitä voidaan jakaa myös ulkomaalaisille. Kunniamerkin saajat valitaan jo nimettyjen jäsenten keskuudessa järjestettävässä äänestyksessä.

*  kunniamerkin nauha

## Pour le Méritellä palkittuja
* Alvar Aalto, palkittu kunniamerkin ”rauhanluokalla” vuonna 1969.
* Leonhard von Blumenthal, Saksan yhdistymisen sotien sotamarsalkka
* Otto von Brandenstein, Loviisassa 1918 maihinnousseen Osasto Brandensteinin komentaja
* Georg Bruchmüller, ensimmäisen maailmansodan tykistöupseeri
* Dietrich Fischer-Dieskau, oopperalaulaja 1984
* Norman Foster, arkkitehti 2002
* Rüdiger von der Goltz, ensimmäisen maailmansodan kenraali Baltiassa ja Suomessa
* Sofija Guibaidulina, säveltäjä 1999
* Hermann Göring, lentäjä, myöhemmin natsi-Saksan Luftwaffen komentaja
* Paul von Hindenburg, Preussin–Itävallan sodan ja Saksan–Ranskan sodan veteraani ja ensimmäisen maailmansodan sotamarsalkka
* Ernst Jünger, viimeinen sotilasansioista Pour le Mériten elossa ollut haltija, kuoli vuonna 1998.
* Käthe Kollwitz, taiteilija 1929, ensimmäisenä naisena
* Friedrich Kress von Kressenstein, ensimmäisen maailmansodan tykistökenraali Balkanilla
* Paul von Lettow-Vorbeck, ensimmäisen maailmansodan kenraali
* Felix von Luckner, "Der Seeteufel" ensimmäisen maailmansodan meriupseeri
* Elias Lönnrot, palkittu kunniamerkin ”rauhanluokalla” vuonna 1872
* Thomas Mann, kirjailija 1955
* Svante Pääbo, mikrobiologi ja geenitutkija, 2008
* Manfred von Richthofen, ”Punainen paroni”
* Erwin Rommel, ”Erämaan kettu”, toisen maailmansodan sotamarsalkka, sai Pour le Mériten poikkeuksellisen nuorena
* Friedrich von Schelling, filosofi 1842
* Eduard von Schleich, ”Musta ritari”, ensimmäisen maailmansodan ja toisen maailmansodan hävittäjä-ässä ja Luftwaffen kenraali
* Albert Schweitzer, teologi ja lääkäri 1954
* John Singer Sargent, taidemaalari, 1908
* Joseph Veltjens, ensimmäisen maailmansodan johtavia hävittäjä-ässiä 
* A. I. Virtanen, palkittu kunniamerkin ”rauhanluokalla” vuonna 1971
* Wim Wenders, elokuvaohjaaja 2025

## Katso myös
* Keltainen daavidintähti, natsien juutalaisille määräämä vaatemerkki, pilkkanimeltään *Pour le Sémite*.

## Lähteet

## Aiheesta muualla

* Orden Pour le Mérite